|  |  |
| --- | --- |
| 9eba_logo_gr_color_2013 | D:\Desktop\ΚΙΛΚΙΣ 2017\3. ΜΟΥΣΕΙΟ\LOGO ΜΟΥΣΕΙΟΥ\ΛΟΓΟΤΥΠΟ ΓΙΑ ΔΕΛΤΙΟ ΤΥΠΟΥ\LOGO .jpg |

Κιλκίς, 5 Σεπτεμβρίου 2017

**ΔΕΛΤΙΟ ΤΥΠΟΥ**

**Ευρωπαϊκές Ημέρες Πολιτιστικής Κληρονομιάς**

**Ξεναγήσεις και εκπαιδευτικές δράσεις:**

**21-24 Σεπτεμβρίου 2017**

Η **Εφορεία Αρχαιοτήτων Κιλκίς** συμμετέχει στον εορτασμό των Ευρωπαϊκών Ημερών Πολιτιστικής Κληρονομιάς, οι οποίες για το έτος 2017 έχουν τίτλο «**ΠΟΛ(ε)ΙΣ**» και είναι αφιερωμένες στη δυναμική των πολυδιάστατων πόλεων, μεγάλων ή μικρών, σπουδαίων ή μη, παλιών ή και νέων, με τις ακόλουθες δράσεις:

Την **Πέμπτη, 21 Σεπτεμβρίου 2017**, θα πραγματοποιηθεί εκπαιδευτική δράση για μαθητές/τριες Λυκείου/Γυμνασίου από την αρχαιολόγο της ΕΦ.Α. Κιλκίς Μαγδαληνή Παρχαρίδου, υπό τον τίτλο **«Κινώντας για νερό στην κρήνη…**».

Με αφετηρία τη βρύση του Σαλάς, που σηματοδοτεί την εποχή της ανάπτυξης της πόλης σε διοικητικό κέντρο της περιοχής, μαζί με τους μαθητές/τριες θα περιηγηθούμε στην πόλη, σε σημεία που συνδέονται με το νερό και ήταν τόποι συνάντησης και κοινωνικής αλληλεπίδρασης κατά το παρελθόν. Η δράση θα καταλήξει στο Αρχαιολογικό Μουσείο, όπου οι μαθητές/τριες θα παρακολουθήσουν σχετικό power point που θα συνδυαστεί με βιωματικό εργαστήριο.

Την **Κυριακή 24 Σεπτεμβρίου 2017**, στον αρχαιολογικό χώρο του Παλατιανού, θα πραγματοποιηθεί θεματική ξενάγηση, ανοικτή για το κοινό, από τους αρχαιολόγους της ΕΦ.Α. Κιλκίς Μαρία Φαρμάκη και Νεκτάριο Πουλακάκη. Η δράση επικεντρώνεται στην ιστορία του χώρου και έχει τίτλο «**Ίωρον: μια πόλη της αρχαιότητας**».

Ώρα ξενάγησης: **11.00** π.μ.

Για περισσότερες πληροφορίες οι ενδιαφερόμενοι μπορούν να επικοινωνήσουν με τους υπεύθυνους αρχαιολόγους της Εφορείας μας (Δευτέρα έως Παρασκευή, κατά τις ώρες 9:00 π.μ. - 11:00 π.μ.) στα τηλέφωνα 2310 801402 και 2310 801428.